A mártírok emlékére
Ön itt áll:Főoldal/Hírek/Kerületi hírek/Közélet/A mártírok emlékére
Írta: BP XVIII. kerület 2011.10.07.
A Kiss Ernő utcai emléktábla koszorúzásával tisztelegtek a7 1848-49-es szabadságharc mártírjai előtt.
A világosi fegyverletétellel befejeződött az 1848-49-es szabadságharc. A magyarok letették a fegyvert az orosz csapatok előtt, amelyek ígéretüket megszegve kiadták foglyaikat az osztrákoknak. A tizenhárom magasabb rangú tisztet szeptember 26-án haditörvényszék elé állították, és felségsértés címén halálra ítélték. Az ítélet végrehajtását október 6-ára, a bécsi forradalom évfordulójára tűzték ki, és Pesten főbe lőtték Batthyány Lajos volt miniszterelnököt, ugyanezen a napon Aradon kivégezték a tizenhárom honvédtábornokot, akik közül a legfiatalabb 30, a legidősebb 54 éves volt.
1849. október 6-án mártírhalált halt a tizenhárom aradi vértanú: Aulich Lajos (1793-1849), Damjanich János (1804-1849), Dessewffy Arisztid, (1802-1849), Kiss Ernő (1799-1849) Knézich Károly (1808-1849), Láhner György (1795-1849), Lázár Vilmos (1815-1849) Leiningen-Westerburg Károly, (1819-1849), Nagysándor József (1804-1849), Poeltenberg Ernő lovag (1813-1849) Schweidel József (1796-1849),Török Ignác (1795-1849), Vécsey Károly, (1807-1849).
Előbb a golyó általi halálra „kegyelmezett” Kisst, Schweidelt, Dessewffyt és Lázárt lőtték agyon, majd a többi kilencet akasztották fel egy sebtében összetákolt bitófára.
13 hős - 13 diák
Civilek is elhelyezték koszorújukat
A nemzeti gyásznap alkalmából Kiss Ernő, az 1848-1849-es forradalom és szabadságharc örmény származású altábornagyának márványtáblájánál (Kiss Ernő utca 2. szám) ünnepi megemlékezést tartott Galgóczy Zoltán, az oktatási, közművelődési, sport- és ifjúsági bizottság tagja, valamint Nazarjan Hamlet a kerületi örmény kisebbségi önkormányzat elnöke, s a tiszteletadás keretében az Eötvös iskola 13 diákja elmondta a 13 aradi vértanú nevét. Ezt követően Michael Nalbandian Szabadság című versét Szárkiszján Edina örmény nyelven adta elő, Juhász Gyula Vértanúink című versét Császár Bíró Lilla mondta el.
Az ünnepség zárása képpen az önkormányzat nevében Csomó Tamás és Lévai István Zoltán alpolgármester koszorúzott, majd kisebbségi önkormányzatok, kerületi pártok, civil szervezetek, intézmények, lakosok helyezték el az emlékezés virágait.
Több százmilliós üzlet lett a kárból	Mit rejt a Péterhalmi erdő?